
 诇注砖讜转 讝讬诇讜祝 讗讞专 砖讬转讬讬砖谉 诪注讟 讜注讜讚 讬砖 诪转专抓 讚砖讗谞讬 讛转诐 讚讘讛讛讬讗 讙讝讬专讛 诇讬讻讗 讛驻住讚 讻讛谉 讚讻讬 讛讬讻讬 讚讛讜讬讗 转专讜诪讛 诪注讬拽专讗 讛''谞 讛讜讬讗 讗讞专 砖讝讜专注讛 讜诇讻讱 诇讻''注 讞讬讬砖讬谞谉 诇转拽诇讛 讗讘诇 讛讻讗 讚讗讬讻讗 讛驻住讚 诇讙诪专讬 砖转砖驻讱 讛讻诇 讗讬讻讗 诪讗谉 讚诇讗 讞讬讬砖 诇转拽诇讛 讜诇驻讬' 讝讛 拽砖讛 讚拽讗诪专 讘驻专拽 讻诇 砖注讛 (驻住讞讬诐 讚祝 诇讙: 讜砖诐) 诪讚诇讬拽讬谉 讘驻转 讜讘砖诪谉 砖诇 转专讜诪讛 砖谞讟诪讗讛 讜讗诪专 讗讘讬讬 注诇讛 诪砖诪讬讛 讚专讘讬 讬爪讞拽 讘专 诪专转讗 讗诪专 专讘 讛讜谞讗 诇讗 砖谞讜 讗诇讗 驻转 讗讘诇 讞讬讟讬谉 诇讗 砖诪讗 讬讘讗 讘讛谉 诇讬讚讬 转拽诇讛 讜专讘讬 讬讜讞谞谉 讗诪专 讗驻讬' 讞讬讟讬谉 讜诪讜拽诪讬谞谉 诇讛 讘砖诇讬拽转讗 讜诪讗讬住转讗 诪讻诇诇 讚专讘 讛讜谞讗 讗驻讬诇讜 讘砖诇讬拽转讗 讜诪讗讬住转讗 诇讗 讛讜讛 砖专讬 讗诇诪讗 诪砖讜诐 转拽诇讛 诪驻住讚讬 诇讬讛 诇讻讛谉 诇讙诪专讬 讜讬''诇 讚诇讗 驻诇讬讙讬 讚专讘 讛讜谞讗 诇讗 讗讬讬专讬 讘砖诇讬拽转讗 讜讗讬讛讜 谞诪讬 砖专讬 讘注谞讬谉 讝讛 讜讛砖转讗 诇讬讻讗 驻住讬讚讗 讻讬讜谉 讚讬讻讜诇 诇砖诇拽讜 讜诇诪讗住讜 讜诇讛讞讝讬拽 讘讛谉: 讛讻专注讛 砖诇讬砖讬转. 谞专讗讛 诇专''讬 注讬拽专 讻驻''讛 讚讚注转 讙' 讛讜讗 讚转谞讗讬 拽诪讗讬 诇讗 讙讬诇讜 讘讚注转诐 砖讬砖 砖讜诐 讞讬诇讜拽 讘讬谉 讘讬转 诇砖讚讛 讗讘诇 讛讛讜讗 讚拽讜诇讬 诪讟诇谞讬讜转 讚讘诪讛 诪讚诇讬拽讬谉 (砖讘转 讚祝 讻讟. 讜砖诐 讚''讛 讘讬谉) 讛讜讬讗 讛讻专注讛 讚专讘讬 讗诇讬注讝专 拽讗诪专 讘讬谉 诪谉 讛诪讜讻谉 讘讬谉 砖诇讗 诪谉 讛诪讜讻谉 讟诪讗 专讘讬 讬讛讜砖注 讗讜诪专 讘讬谉 诪谉 讛诪讜讻谉 讻讜' 讟讛讜专 专''注 讗讜诪专 诪谉 讛诪讜讻谉 讟诪讗 砖诇讗 诪谉 讛诪讜讻谉 讟讛讜专 讜讘讻讬专讛 (砖诐 讚祝 诇讟:) 讘讛讚讬讗 讞砖讬讘 诇讬讛 讛讻专注讛 讗讬 诇讗讜 诪砖讜诐 讚专''注 转诇诪讬讚 讛讜讛 讜注讜讚 讚讛讚专 讘讬讛 专''注 诇讙讘讬 专讘讬 讬讛讜砖注 讜讛讛讬讗 讚讛转诐 诇讗 讬砖转讟祝 讙讜驻讜 讘讬谉 讘讞诪讬谉 讘讬谉 讘爪讜谞谉 讞砖讬讘讗 讛讻专注讛 讚转谞讗讬 拽诪讗讬 讙讬诇讜 讘讚注转诐 讚砖讬讬讱 诇驻诇讜讙讬 讘讬谉 讞诪讬谉 诇爪讜谞谉 讗讘诇 讛讱 讚砖诪注转讬谉 诇讗 讙讬诇讜 讘讚注转诐 讞砖讬讘 诇讬讛 讛讻专注讛 砖诇讬砖讬转 讜讻谉 讘谞讝讬专 驻' 讻''讙 (讚祝 谞讙. 讜砖诐 讚''讛 讘''讚) 讙讘讬 专''讗 讗讜诪专 [讝拽讬谞讬诐] 讛专讗砖讜谞讬诐 [诪拽爪转谉 讛讬讜] 讗讜诪专讬诐 讞爪讬 拽讘 注爪诪讜转 讻讜' 讛转诐 谞诪讬 拽专讬 诇讬讛 讛讻专注讛 砖诇讬砖讬转 讚转谞讗讬 拽诪讗讬 诇讗 讙讬诇讜 讘讚注转诐 讚砖讬讬讱 诇驻诇讜讙讬 讘讬谉 转专讜诪讛 诇拽讚砖讬诐 诇谞讝讬专 讜注讜砖讛 驻住讞 讜讘专讗砖讬转 讛讙讝 (讞讜诇讬谉 讚祝 拽诇讛.) 讙讘讬 专讗砖讬转 讛讙讝 讗讬谉 谞讜讛讙 讗诇讗 讘诪专讜讘讛 讜讻诪讛 诪专讜讘讛 讘''砖 讗讜诪专讬诐 砖转讬诐 讘''讛 讗讜诪专讬诐 讞诪砖 讜专讘讬 讬砖诪注讗诇 讗讜诪专 讗专讘注讛 讜拽专讬 谞诪讬 讛转诐 (讚祝 拽诇讝.) 诇专讘讬 讬砖诪注讗诇 讛讻专注讛 砖诇讬砖讬转 讜讗讜转讛 讛讻专注讛 讗讬谉 讞砖讜讘讛 讗驻讬诇讜 讻讚讛讻讗 讜讚谞讝讬专 讚讘讛谞讬 住讘讬专讗 诇讬讛 诇诪讻专讬注 驻诇讙讗 讻诪专 讜驻诇讙讗 讻诪专 讗讘诇 讛转诐 诇讗 住''诇 诇讗 讻诪专 讜诇讗 讻诪专 讜讛讗 讚驻专讬讱 讘讻诇 讛谞讬 讜讛讗 讛讻专注讛 砖诇讬砖讬转 讗讬谉 讛讻专注讛 讛''诪 诇诪讬驻专讱 转诇诪讬讚 讛讜讗 讜讗讬谉 讛诇讻讛 讻讛讻专注转 转诇诪讬讚 讗讘诇 注讚讬驻讗 拽驻专讬讱 讚诇讗讜 讛讻专注讛 讛讬讗 讻诇诇 讜讗讜专''讬 讛讗 讚转谞讬讗 讘讻讬爪讚 诪讘专讻讬谉 (讘专讻讜转 讚祝 诪讙:) 讘砖''讗 诪讘专讱 注诇 讛砖诪谉 讜讗讞''讻 注诇 讛讛讚住 讜讘''讛 讗讜诪专讬诐 诪讘专讱 注诇 讛讛讚住 转讞讬诇讛 讜拽讗诪专 专砖讘''讙 讗谞讬 讗讻专讬注 砖诪谉 讝讻讬谞讜 诇专讬讞讜 讜诇住讬讻转讜 讛讚住 诇讗 讝讻讬谞讜 讗诇讗 诇专讬讞讜 讛诇讻讱 砖诪谉 注讚讬祝 讜拽讗诪专 专讘讬 讬讜讞谞谉 讘讙诪专讗 讛诇讻讛 讻讚讘专讬 讛诪讻专讬注 诇讗 砖讬讬讻讗 讛讛讬讗 讛讻专注讛 诇砖讗专 讛讻专注讜转 砖讛讘讗转讬 讚诇讗 住讘讬专讗 诇讬讛 驻诇讙讗 讻诪专 讜驻诇讙讗 讻诪专 讗诇讗 讚诪驻专砖 讟注诪讗 讚讞讚 诪讬谞讬讬讛讜 讜住''诇 讻讜讜转讬讛 诇讙诪专讬 讜讻谉 讘讻诇 诪拽讜诐 砖讗诐 转谞讗 讗讞讚 讬住讘讜专 讻转谞讗 讗讞专 诇讗 讬拽专讗 讘讻讱 诪讻专讬注 转讚注 诪讚讗讬爪讟专讬讱 专' 讬讜讞谞谉 注诇讛 诇诪讬诪专 讛诇讻讛 讻讚讘专讬 讛诪讻专讬注 讗注''讙 讚讗讬讛讜 讙讜驻讬讛 讻讘专 讗诪专 讘讻讬专讛 (砖讘转 讚祝 诇讟:) 讻诇 诪拽讜诐 砖讗转讛 诪讜爪讗 砖谞讬诐 讞诇讜拽讬诐 讜讗讞讚 诪讻专讬注 讛诇讻讛 讻讚讘专讬 讛诪讻专讬注 砖''诪 讚讜讚讗讬 诇讗 砖讬讬讻讗 诇讛讛讬讗 讛讻专注讛 讚砖讘转 讜讚讛讻讗 讜诇讗 拽专讬 诇讬讛 讛讻专注讛 讗诇讗 诪驻谞讬 砖讛讻专讬注 讚讘专讬 讘''砖 注诇 讚讘专讬 讘''讛. 讜专''转 驻讬' 讛讻专注讛 砖诇讬砖讬转 讚讜专 砖诇讬砖讬转 讻诇讜诪专 转诇诪讬讚 讗转讛 讜讗讬谉 讝讜 讛讻专注讛 讻讚讗诪专 专''注 转诇诪讬讚 讛讜讛 讜讛''谞 讛讜讛 诪''诇 讚讜专 砖谞讬 讚讛讬讬谞讜 谞诪讬 转诇诪讬讚 讗诇讗 讻讱 讛讬讛 讛诪注砖讛 讜讘谞讝讬专 (讚祝 谞讙.) 讚拽专讬 诇讬讛 讛讙诪专讗 诇讘''讚 砖诇 讗讞专讬诐 讛讻专注讛 砖诇讬砖讬转 诇讬砖谞讗 讚讛讱 讘专讬讬转讗 讚讛讻讗 谞拽讟 讜讗''转 讘驻''拽 讚驻住讞讬诐 (讚祝 讬讙.) 讙讘讬 专' 诪讗讬专 讗讜诪专 讗讜讻诇讬谉 讻诇 讞诪砖 专讘讬 讬讛讜讚讛 讗讜诪专 讗讜讻诇讬诐 讻诇 讻讜' 专''讙 讗讜诪专 讞讜诇讬谉 讗讜讻诇讬谉 讻诇 讗专讘注 讜转专讜诪讛 讻诇 讞诪砖 讜拽讗诪专 讘讙诪专讗 专''讙 诇讗讜 诪讻专讬注 讛讜讗 讚讟注诪讗 讚谞驻砖讬讛 拽讗诪专 讜诇驻讬' 讛拽讜' 谞讬讞讗 讗诇讗 诇驻讬' 专''转 讗诪讗讬 诇讗 诪讻专讬注 讛讜讗 讜讛讗 诇讗讜 转诇诪讬讚 讛讜讛 讜讬''诇 讚诇讗讜 诪讻专讬注 讛讜讗 讚诇讗 注诇讬讬讛讜 拽讗讬 砖诇驻谞讬讛诐 讛讬讛 讜驻''讛 谞专讗讛 诇专''讬 注讬拽专 讜讬''诪 讛讻讗 讟注诪讗 讚转砖驻讱 诪砖讜诐 讚专讬讞讗 诪讬诇转讗 讛讬讗 讜讗住讜专 诇讝诇祝 诪砖讜诐 讚讛讜讬 讻砖转讬讛 讜诇讗 诪砖讜诐 讞砖砖 转拽诇讛 讜讗讬谉 谞专讗讛 讚讗''讻 诇讗 讛讜讬 专讘讬 讬砖诪注讗诇 诪讻专讬注 讗诇讗 讟注诪讗 讚谞驻砖讬讛 拽讗诪专 讚拽诪讗讬 诇讗 讗讬驻诇讬讙讬 讘诪讬讞砖 诇转拽诇讛 讜讗讬谉 诇讛拽砖讜转 诇驻讬' 讝讛 诇讗讘讬讬 讚讗讬转 诇讬讛 (注''讝 讚祝 住讜:) 讙讘讬 讘转 转讬讛讗 专讬讞讗 诪讬诇转讗 讛讬讗 诇讬诪讗 讚讗诪专 讻专''诪 讗诪讗讬 诇讗 诪讬讬转讬 谞诪讬 讛转诐 讗驻诇讜讙转讗 讚讗讘讬讬 讜专讘讗 驻诇讜讙转讗 讚讘''砖 讜讘''讛 讚讛讻讗 讗讬讻讗 诇诪讬诪专 讚讗讘讬讬 讗''砖 讻讘''讛 讜诪讜讚讜 讘讛 讚专讬讞讗 诪讬诇转讗 讛讬讗 诇讬讞砖讘 讛谞讗讛 讜讛转诐 诇注谞讬谉 讗讬住讜专 讛谞讗转 讬讬谉 谞住讱 讗讬讬专讬 讜讚讜拽讗 诇注谞讬谉 转专讜诪讛 讟诪讗讛 讛讻讗 讛诪讜转专转 讘讛谞讗讛 专讬讞讗 诇讗讜 诪讬诇转讗 诇讬讞砖讘 讻砖转讬讛 讜讗注''讙 讚诪讬讬转讬 讛转诐 讛讛讬讗 讚转谞讜专 砖讛住讬拽讜 讘讻诪讜谉 砖诇 转专讜诪讛 讜讛讛讬讗 讚讛专讜讚讛 驻转 讞诪讛 讜讛谞讬讞讛 注''驻 讞讘讬转 砖诇 讬讬谉 砖诇 转专讜诪讛 讛转诐 讜讚讗讬 讗讬 专讬讞讗 诪讬诇转讗 讜讗住讜专 讘讛谞讗讛 讬砖 诇谞讜 讻诪讜 讻谉 诇讗住讜专 讛驻转 诇讗讻讜诇 诇讝专讬诐 砖谞拽诇讟 诪谉 讛讻诪讜谉 讗讜 讛讬讬谉 砖诇 转专讜诪讛 讗讘诇 专讬讞讗 诇讞讜讚讬讛 讻讙讜谉 讘转 转讬讛讗 讜讝讬诇讜祝 诇讗 讛讜讬 讻砖转讬讛 讜诪讜转专 讘转专讜诪讛 [讜注' 转讜住' 注''讝 住讜: 讚''讛 讗诪专 专讘讗]: 讗讚注转讗 讚讗专讬讛 讗驻拽专讬讛 讻讜'. 诇讗 讚诪讬 诇讛讗 讚讗诪专 讘讗诇讜 诪爪讬讗讜转 (讘''诪 讚' 讻讚.) 讛诪爪讬诇 诪谉 讛讗专讬 讜诪谉 讛讚讜讘 讻讜' 讛专讬 讛讜讗 砖诇讜 诪驻谞讬 砖讛讘注诇讬诐 诪转讬讬讗砖讬诐 诪讛谉 讚讛转诐 讜讚讗讬 砖讛讗专讬 讘讗 诇讟专讜祝 讻讚诪砖诪注 讛诪爪讬诇 诪谉 讛讗专讬 诪转讬讬讗砖 诇讙诪专讬 讗讘诇 讛讻讗 讛讗专讬 讛讬讛 注诪讛诐 讜讛讬讛 诪诇讜讛 讗讜转诐 诇砖诪讜专 讘讛诪讜转讬讛诐 诪讞讬讜转 讜诇讬住讟讬诐 专拽 砖讛讬讜 谞讜转谞讬诐 诇讜 诇讗讻讜诇 讞诪讜专 讘讻诇 诇讬诇讛 讜讗驻砖专 砖驻注诪讬诐 讛讬讛 砖讘注 讜诇讗 讗讻讬诇 讛诇讻讱 讗讬谉 诪驻拽讬专 讗诇讗 讗讚注转讗 讚讗讻讬诇 诇讬讛 讗专讬讛 讜讛讗 诇讗 讗讻讬诇 诇讬讛: 

讛诪讗讬专讬

讬讬谉 砖诇 转专讜诪讛 砖谞转讙诇讛 讛讜讗讬诇 讜讗住讜专 讘砖转讬讛 讬砖驻讱 讜讗讬谉 讗讜诪专讬谉 转注砖讛 讝诇讜祝 讻诪讜 砖讘讗专谞讜:



诪讛 砖讗诪专讜 讘转诇诪讜讚 讛诇讻讛 讻讚讘专讬 讛诪讻专讬注 讬砖 爪讚讚讬谉 砖讗讬谉 讗讜诪专讬谉 讻谉 讜讛讜讗 讻诇 砖转讜驻砖 讚注转 砖诇讬砖讬 砖诇讗 讛讝讻讬专讜 讗讞讚 诪谉 讛专讗砖讜谞讬诐 讗诇讗 砖诪砖转祝 讚注转讜 讘砖谞讬 讛讚注讜转 砖讗诪专讜 讛专讗砖讜谞讬诐 讜讛讜讗 砖讗诪专讜 讛讻专注转 砖诇讬砖讬 讗讬谞讛 诪讻专注转 讜讻讘专 讘讬讗专谞讜讛 讘诪住讻转 讞讜诇讬谉 驻专拽 专讗砖讬转 讛讙讝:



诪讬 砖讛讬讛 讘讜专讞 诪讘讬转 讛讗住讜专讬谉 讜诪转讬专讗 砖诪讗 讬专讚驻讜 讗讞专讬讜 讜驻讙注 讘讜 谞讛专 讜讗诪专 诇讘注诇 讛诪注讘讜专转 讟讜诇 讚讬谞专 讜讛注讘讬专谞讬 讗讬谉 诇讜 讗诇讗 砖讻专讜 讛专讙讬诇 讜讗诐 讛讬讛 讝讛 讘讟诇 诪诪诇讗讻讛 讗讞专转 砖讛讬讛 诪专讜讬讞 讘讛 讚讬谞专 讻砖讬注讜专 讝讛 讻讙讜谉 砖讛讬讛 爪讬讬讚 讜砖讜诇讛 讚讙讬诐 诪谉 讛讬诐 讜讗诪专 讟讜诇 讚讬谞专 讘砖讻专 诪讛 砖讗谞讬 诪讘讟诇讱 谞讜转谉 诇讜 讚讬谞专 诪砖诇诐 讜讗诐 驻专注讜 拽讜讚诐 砖讬注讘讜专 讗祝 讛专讗砖讜谞讛 讗讬谉 讻讜驻讬谉 讗讜转讜 诇讛讞讝讬专 诇讜 讻诇讜诐 讜讬砖 驻讜住拽讬诐 砖讗诐 专爪讛 讝讛 转讜讘注讜 诇讚讬谉 讜诪讞讝讬专 讻诇 砖讬砖 砖诐 讬转专 注诇 砖讻专讜:



讘注谞讬谉 讗讘讚讛 讗诪专讜 砖讗诐 讛讬讛 讘讟诇 诪住诇注 诇讗 讬讗诪专 诇讜 转谉 诇讬 住诇注 讘砖讻专讬 专"诇 讘诪讛 砖谞转讘讟诇转讬 讗诇讗 谞讜转谉 诇讜 砖讻专讜 讻驻讜注诇 讜讗诐 讬砖 砖诐 讘讬转 讚讬谉 诪转谞讛 讘驻谞讬 讘讬转 讚讬谉 讜讘讝讜 砖讘诪砖谞转谞讜 专"诇 讻砖讗诪专 讗爪讬诇 讗转 砖诇讱 讜讗讟讜诇 讚诪讬 砖诇讬 讗讬谉 讗谞讜 诪讝拽讬拽讬谉 转谞讗讬 讘驻谞讬 讘讬转 讚讬谉 讜驻专砖讜 讟注诐 讛讚讘专 砖讘讗讘讚讛 讘注诇 讛讗讘讚讛 注诪讜 讜讗讬谉 讝讛 诪讜讞讝拽 讘讛 讗讘诇 讚讘砖 砖诇 诪砖谞转谞讜 砖讛讜讗 讘讻诇讬讜 砖诇 讝讛 讛专讬 讛讜讗 诪讜讞讝拽 讘讛 讜讗讬谉 爪专讬讱 诇讘讬转 讚讬谉 讜诇讗 诇注讚讬诐 讜讗谞讬 讗讜诪专 砖讛讻诇 讟注诐 讗讞讚 讜讻诇 砖讗诪专 讗谞讬 讗爪讬诇 讜讻讜' 讜讗讟讜诇 讚诪讬 砖诇讬 诪砖诇讱 讜讛讗讞专 诪讜讚讛 诇讜 讛专讬 讛讜讗 讻转谞讗讬 讘驻谞讬 讘讬转 讚讬谉 讜讻谉 讻转讘讜 讙讚讜诇讬 讛诪讞讘专讬诐 诇诪讚转 诪讚讘专讬谞讜 砖讗诐 讛讬讛 讝讛 讘讻讚讜 砖诇 讚讘砖 讜讝讛 讘拽谞拽谞讬诐 专拽讬诐 讜谞住讚拽讛 讻讚讜 砖诇 讚讘砖 讜讗诪专 讘注诇 讛拽谞拽谞讬诐 讗讬谞讬 诪爪讬诇 讗讗"讻 转转谉 诇讬 砖诇讬砖 讛讚讘砖 讗讜 讻讱 讜讻讱 讜讗诪专 诇讜 讛谉 讗讬谉 诇讜 讗诇讗 砖讻专讜:



诪讛 砖讘讗专谞讜 讘砖讟祝 谞讛专 讗转 讞诪讜专讜 讜讞诪讜专 砖诇 讞讘专讜 砖讗诐 讗诪专 讗爪讬诇 讗转 砖诇讱 讜讗谞讬 谞讜讟诇 讚诪讬 砖诇讬 砖讛讜讗 谞讜讟诇 讚诪讬 砖诇讜 讗驻讬诇讜 注诇讛 讞诪讜专 砖诇讜 诪讗诇讬讜 讜谞诪爪讗 砖诇讗 谞驻住讚 讘讛爪诇转 砖诇 讞讘专讜 讛讜讗讬诇 讜诇讗 谞转注爪诇 讘讜 讝讻讛 讘诪讛 砖讛转谞讛 注诪讜:



讬专讚 诇讛爪讬诇 讜诇讗 讛爪讬诇 讗讬谞讜 谞讜转谉 诇讜 讗诇讗 砖讻专讜 讛专讗讜讬 诇讜 砖讛专讬 诇讗 注砖讛 砖诇讬讞讜转讜 讜讗注"驻 砖讛砖讜讻专 讗转 讛砖诇讬讞 诇讛讘讬讗 讻专讜讘 讜讚讜专诪住拽谞讬谉 诇讞讜诇讛 讜讛转谞讛 诇讜 讘讬转专 诪讚诪讬讜 讜诪爪讗讜 砖诪转 讗讜 砖讛讘专讬讗 谞讜转谉 诇讜 砖讻专讜 诪砖诇诐 讟注诐 讛讚讘专 诪驻谞讬 砖讻讘专 注砖讛 砖诇讬讞讜转讜:



讬专讚 诇讛爪讬诇 讗转 砖诇 讞讘专讜 讜讛谞讬讞 讗转 砖诇讜 讜注诇讜 砖谞讬讛诐 诪讗诇讬讛诐 砖诇讗 讘讛爪诇转讜 讬专讗讛 砖讗讬谉 谞讝拽拽讬谉 诇讜 诪转 砖诇讜 讜注诇讛 砖诇 讞讘专讜 诪讗诇讬讜 讬专讗讛 砖诪砖诇诐 诪转讜讻讜 讛讜讗讬诇 讜诪转 砖诇讜 讗诇讗 砖诪谞讻讛 诇讜 诪谉 讛讟讜专讞 砖讛讬讛 诇讜 诇讟专讜讞 讬讜转专 诪讝讛 讜讻谉 讬专讗讛 诪转诇诪讜讚 讛诪注专讘:





转讜住驻讜转 专讬"讚 (诪讛讚讜专讛 转诇讬转讗讛)

讗诪专讜 诇讜 讗讬谉 讛讻专注转 砖诇砖讬转 诪讻专注转 驻讬专讜砖 讛讚注转 讛砖诇讬砖讬转 砖诇讱 砖讘讗讛 诇讛讻专讬注 讘讬谉 砖谞讬讛谉 讗讬谉 讞砖讜讘讛 诇讛讻专讬注 讘讬谞讬讛谉 诪驻谞讬 砖讗讬谞讱 讞讘讬专诐 讗诇讗 讗讞讚 诪转诇诪讬讚讛诐 讜讗讬谞讜 讞砖讜讘 诇讛讻专讬注 讗讗"讻 诪讬 砖讛讜讗 讻讘专 诇讗讜转诐 砖谞讬诐 讛讞讜诇拽讬' 讗讘诇 讗诐 讛讬讜 讛讞讜诇拽讬诐 专讘讜转讬讜 讗讬谉 讛转诇诪讜讚 讞砖讜讘 诇讛讻专讬注 讘讬谞讬讛谉 讻讚讗诪专讬' 讘驻' 讻讬专讛 讗诪专 专' 谞讞讜诐 讗"专 讬讜讞谞谉 讗"专 讬谞讗讬 讻诇 诪拽讜诐 砖讗转讛 诪讜爪讗 讘' 讞讜诇拽讬谉 讜讗' 诪讻专讬注 讛诇讻讛 讻讚讘专讬 讛诪讻专讬注 讞讜抓 诪拽讜诇讬 诪讟诇谞讬讜转 砖讗注"驻 砖专"讗 诪讞诪讬专 讜专' 讬讛讜砖注 诪讬拽诇 讜专' 注拽讬讘讗 讛讻专讬注 讗讬谉 讛诇讻讛 讻讚讘专讬讜 讞讚讗 讚专"注 转诇诪讬讚 讛讜讗 讻讜' 讜拽讜诇讬 诪讟诇谞讬讜转 讛讜讗 诪讛 讚转谞谉 讘驻' 讻"讝 讚讻诇讬诐 讜诪讬讬转讬' 诇讛 讘驻' 讘诪讛 诪讚诇讬拽讬谉 讘讛' 驻转讬诇转 讛讘讙讚 驻讞讜转 诪砖诇砖讛 注诇 砖诇砖讛 砖讛转拽讬谞讜 诇驻拽讜拽 讘讜 讗转 讛诪专讞抓 讜诇谞注专 讘讜 讗转 讛拽讚专讛 讜诇拽谞讞 讘讜 讗转 讛专讬讞讬诐 讘讬谉 诪讜讻谉 讜讘讬谉 砖讗讬谞讜 诪讜讻谉 讟讛讜专 专"注 讗讜诪专 诪谉 讛诪讜讻谉 讟诪讗 砖诇讗 诪谉 讛诪讜讻谉 讟讛讜专 讗诇诪讗 专"注 讗讬谞讜 讞砖讜讘 诇讛讻专讬注 讘讬谉 专"讗 讜专"讬 诪驻谞讬 砖讛讬讛 转诇诪讬讚诐 讻"砖 专' 讬砖诪注讗诇 讘专' 讬讜住讬 讘讬谉 讘"砖 讜讘"讛 砖讛讬讛 转诇诪讬讚 转诇诪讬讚讬讛诐 讜注讜讚 砖讘"砖 讜讘"讛 讻诪讛 讜讻诪讛 讛讬讜 讜诪讛 讬讞砖讘 专' 讬砖诪注讗诇 讘专' 讬讜住讬 诇讘讚讜 诇讛讻专讬注 讘讬谞讬讛谉 讜讚讻讜讜转讛 讗诪专讬' 谞诪讬 讘驻' 专讗砖讬转 讛讙讝 讚转谞谉 讛转诐 讜讻诪讛 讛讬讗 诪专讜讘' 讘"砖 讗讜诪专讬诐 砖转讬 专讞诇讬诐 砖谞讗' 讜讛讬' 讘讬讜诐 讛讛讜讗 讬讞讬' 讗讬砖 注讙诇转 讘拽专 讜砖转讬 爪讗谉 讜讘讛"讗 讞诪砖 砖谞讗' 讞诪砖 爪讗谉 注砖讜讬讜转 讜讗诪专讬' 讘讙诪专讗 转谞讬讗 专"讬 讘专' 讬讜住讬 讗诪专 诪砖讜诐 讗讘讬讜 讗专讘注 砖谞讗' 讜讗专讘注 爪讗谉 转讞转 讛砖讛 转谞讬讗 讗诪专 专"讬 讗诇诪诇讗 讚讘专讬讛诐 讚"转 讜讚讘专讬 讘专讘讬 拽讘诇讛 讚讘专讬 讘专讘讬 讗谞讜 砖讜诪注讬谉 讻"砖 砖讚讘专讬讛谉 讚讘专讬 拽讘诇讛 讜讚讘专讬 讘专讘讬 讚"转 讜讛讗诪专 诪专 讗讬谉 讛讻专注转 砖诇讬砖讬转 诪讻专注转 讗诪专 专' 讬讜讞谞谉 诪驻讬 砖诪讜注讛 讗诪专讬 诪驻讬 讞讙讬 讝讻专讬' 讜诪诇讗讻讬 驻讬' 专' 讛讬讛 诪拽诇住 讚讘专讬 专' 讬砖讛注讗诇 讘专' 讬讜住讬 诪驻谞讬 砖讛讬讛 诪讻专讬注 讘讬谉 讘"砖 讜讘"讛 砖砖诇砖 讜讗专讘注 讛讬讛 诪讞讬讬讘 讻讚讘专讬 讘"砖 讜讛砖转讬诐 讛讬讛 驻讜讟专 讻讚讘专讬 讘"讛 讜诪砖"讛 诪拽砖讛 讜讛讗诪专 诪专 讗讬谉 讛讻专注转 砖诇讬砖讬转 诪讻专注转 砖讗讬谉 讞砖讜讘 专' 讬砖诪注讗诇 讘专"讬 诇讛讻专讬注 讘讬谉 讘"砖 讜讘"讛 讜诪讛讚专 讚讛讗讬 讚拽讬诇住 专' 讗转 讚讘专讬讜 诇讗 诪驻谞讬 砖讛诇讻讛 讻讚讘专讬 讛诪讻专讬注 砖讘专讚讗讬 讻讬 讗讬谞讜 讞砖讜讘 诇讛讻专讬注 讘讬谞讬讛诐 讗诇讗 砖讗诪专讜 讻讚讘专讬讜 诪驻讬 讞讙讬 讝讻专讬' 讜诪诇讗讻讬 讜讚讻讜讜转讗 讗诪专讬' 谞诪讬 讘驻' 讻讛谉 讙讚讜诇 讜谞讝讬专 讘讛' 讛砖讝专讛 讜讛讙诇讙诇转 讗诪专 专' 讗诇注讝专 讝拽谞讬诐 讛专讗砖讜谞讬诐 诪拽爪转讜 讛讬讜 讗讜诪专 讞爪讬 拽讘 注爪诪讜转 讜讞爪讬 诇讜讙 讚诐 诇讻诇 专讜讘注 注爪诪讜转 讜专讘讬注讬转 讚诐 诇讗 诇讻诇 讜诪拽爪转谉 讛讬讛 讗讜诪专 讗祝 专讜讘注 注爪诪讜转 讜专讘讬注讬转 讚诐 诇讻诇 讘"讚 砖诇 讗讞专讬讛谉 讗诪专讜 讞爪讬 拽讘 注爪诪讜转 讜讞爪讬 诇讜讙 讚诐 诇讻诇 专讜讘注 注爪诪讜转 讜专讘讬注讬转 讚诐 诇转专讜诪讛 讜诇拽讚砖讬诐 讗讘诇 诇讗 诇谞讝讬专 讜注讜砖讛 驻住讞 驻讬' 讝拽谞讬诐 讛专讗砖讜谞讬诐 讛讬讜 讞讜诇拽讬' 讘专讜讘注 拽讘 注爪诪讜转 讜专讘讬注讬转 诇讜讙 讚诐 砖诪拽爪转谉 讛讬讜 讗讜诪专讬谉 砖讛诐 讟讛讜专讬谉 诇讻诇 讘讬谉 诇谞讝讬专 讜注讜砖讛 驻住讞 讘讬谉 诇转专讜诪讛 讜拽讚砖讬诐 讜讗讬谉 讟诪讗讬诐 讗诇讗 讞爪讬 拽讘 注爪诪讜转 讜讞爪讬 诇讜讙 讚诐 讜诪拽爪转谉 讛讬讛 讗讜诪专 砖讙诐 专讜讘注 注爪诪讜转 讜专讘讬注讬转 讚诐 讟诪讗讬诐 诇讻诇 讘讬谉 诇谞讝讬专 讜注讜砖讛 驻住讞 讘讬谉 诇转专讜诪讛 讜拽讚砖讬诐 讜讘"讚 砖诇 讗讞专讬讛诐 讛讻专讬注讜 讘讬谞讬讛谉 讜讗诪专讜 诇转专讜诪讛 讜拽讚砖讬诐 讛谉 讟诪讗讬谉 诪讚专讘谞谉 讗讘诇 诇讗 诇谞讝讬专 讜注讜砖讛 驻住讞 讚诇讙讘讬 注讜砖讛 驻住讞 诇讗 讛注诪讬讚讜 讚讘专讬讛谉 讘诪拽讜诐 讻专转 讜诇讙讘讬 谞讝讬专 谞诪讬 讻讚讬 砖诇讗 讬讘讬讗 讞讜诇讬谉 诇注讝专' 讜诪拽砖讛 诪讻讚讬 讗讬谉 讛讻专注转 砖诇讬砖讬转 诪讻专注转 驻讬' 讻诪讜 砖专' 讬砖诪注讗诇 讘专' 讬讜住讬 诇讗 讛讬讛 讞砖讜讘 诇讛讻专讬注 讘讬谉 讘"砖 讜讘"讛 讻讱 讘讬转 讚讬谉 砖诇讗讞专讬讛谉 谞诪讬 讗讬谞讜 讞砖讜讘 诇讛讻专讬注 讘讬谉 拽' 讝拽谞讬诐 讛专讗砖讜谞讬诐 讜诇诪讛 拽讘注 专' 讗诇注讝专 讛诇讻讛 讻诪讜 讘"讚 讛讗讞专讜谉 讜讗讛讚专 专' 讬注拽讘 讘专 讗讬讚讬 诪驻讬 砖诪讜注讛 讗诪专讜讛 诪驻讬 讞讙讬 讝讻专讬' 讜诪诇讗讻讬 诪讻诇 讗诇讛 诇诪讚谞讜 砖讗讬谉 讛讗讞专讜谞讬诐 讞砖讜讘讬诐 诇讛讻专讬注 讘讬谉 讛专讗砖讜谞讬诐 讜讻诪讜 砖讗讬谉 讛讗讞专讜谞讬诐 讬讻讜诇讬诐 诇讛讻专讬注 讘讚讘专讬 讛专讗砖讜谞讬诐 讻诪讜 讻谉 讗讬谉 讛专讗砖讜谞讬诐 拽专讜讬谉 诪讻专讬注讬诐 注诇 讚讘专讬 讛讗讞讜专谞讬诐 讚讛讻讬 讗诪专讬' 讘驻"拽 讚驻住讞讬诐 讘讛' 专"诪 讗讜诪专 讗讜讻诇讬谉 讻诇 讞诪砖 讜砖讜专驻讬谉 讘转讞诇转 砖砖 专"讬 讗讜诪专 讗讜讻诇讬谉 讻诇 讗专讘注 讜转讜诇讬谉 讻诇 讞诪砖 讜砖讜专驻讬谉 讘转讞诇转 砖砖 讗诪专 专"谞 讗诪专 专讘 讛诇讻讛 讻专' 讬讛讜讚讗 讗"诇 专讘讗 诇专' 谞讞诪谉 讜诇讬诪讗 诪专 讛诇讻讛 讻专讘谉 讙诪诇讬讗诇 讚讛讜"诇 诪讻专讬注 讚转谞谉 专"讙 讗讜诪专 讞讜诇讬谉 谞讗讻诇讬谉 讻诇 讗专讘注 讜转专讜诪讛 讻诇 讞诪砖 讜砖讜专驻讬谉 讘转讞诇转 砖砖. 讗诪专 诇讬' 专"讙 讚拽砖讬砖 诪谞讬讬讛讜 诇讗讜 诪讻专讬注 讛讬讗 驻讬' 诇讗 讬拽专讗 诪讻专讬注 讗诇讗 诪讬 砖砖讜诪注 讞诇讜拽转 讞讘讬专讬讜 讜讘讗 诇讛讻专讬注 讘讬谞讬讛诐 讗讘诇 专"讙 砖讛讬' 拽讚诪讜谞讬 讜诇讗 砖诪注 讚讘专讬 专"诪 讜专"讬 诇讗 讘讗 诇讛讻专讬注 讘讬谞讬讛诐 讗讘诇 住讘专转讜 讗诪专 讜专"诪 讜专"讬 讘讗讜 讞讘专讬讜 讜讞诇拽讜 讛讬诇讻讱 诇讗 讬拽专讗 诪讻专讬注 砖谞驻住拽 讛诇讻讛 讻讚讘专讬讜. 讻讱 谞"诇 驻转专讜谞讛 讜讻讱 诪爪讗转讬 砖驻讬专砖 讙诐 专讘讬 讞谞谞讗诇 讝爪讜拽"诇 讜讚讘专讬 讛诪讜专讛 诇讗 谞专讗讜 诇讬


讻诇 讗讜转讗 讛讜讬 砖专讜  诇讬' 讞诪专讗 讚讻讚 诪讬谞讬讬讛讜 讻讚讬 砖诇讗 讬讻注讜住 讜讬讛专讜讙 讻诇 讞诪讜专讬讛诐:


驻讬住拽讗 砖讟祝 讛谞讛专 讞诪讜专讜 讻讜' 驻砖讬讟讗 讻讬 讗驻拽专讬' 讗讚注转讬' 讚讗专讬' 讗讚注转讬' 讚讻"注 诇讗 讗驻拽讬专' 驻讬' 诇讗 讚诪讬 诇砖讟祝 讛谞讛专 讞诪讜专讜 讚讛转诐 讜讚讗讬 诪讜驻拽专 讜注讜诪讚 讛讜讬讗 诇讻诇 讻讬讜谉 砖注讜诪讚 讘转讜讱 砖讘讜诇转 讛谞讛专 讜讻诇 讛拽讜讚' 讘讜 讝讻讛 讗讘诇 讻讗谉 砖注讚讬讬谉 诇讗 讘讗 讛讗专讬 注诇讬讜 讗讬谞讜 诪讜驻拽' 诇讻诇 讛讬诇讻讱 讗诐 诇讗 讘讗 讛讗专讬 注诇讬讜 讛专讬 讛讜讗 诇讘注诇讬讜 砖讻诇 讝诪谉 砖诇讗 讘讗 讛讗专讬 注诇讬讜 讘专砖讜转 讘注诇讬讜 讛讜讗:





砖讬讟讛 诪拽讜讘爪转

讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 砖诇讬 讜讻讜'. 诪转谞讬转讗 讘讬讻讜诇 诇讛爪讬诇 讚讗讬 诇讗 诪爪讬 讗诪专 诇讬讛 诪讛驻拽讬专讗 讝讻讬谞讗 讗诪讗讬 谞讬诪讗 诇讬讛 诪砖讟讛 讗谞讬 讘讱 砖讛专讬 讞讬讬讘 讗转讛 诇讛爪讬诇讜 讜讗诐 讛转谞讬转讬 诇讱 讬讜转专 诪砖讟讛 讛讬讬转讬 讘讱. 讛专讗讘"讚 讝"诇. 
讜讝讛 诇砖讜谉 讛"专 讬讛讜谞转谉 讝"诇 讜诇讬诪讗 诪砖讟讛 讗谞讬 讘讱 讜讗祝 注诇 驻讬 砖讛转谞讛 诇讜 诇转转 讚诪讬 讞诪讜专讜 讻讜诇讜 诇讗 讬转谉 诇讜 讗诇讗 砖讻专讜 讚讛讗 诪爪讜讛 讛讬讗 诇讛爪讬诇 讘讛诪转 讞讘专讜 讘砖讻专. 注"讻.


诪讬 诇讗 转谞讬讗 讛专讬 砖讛讬讛 讘讜专讞 讜讻讜'. 讗讬谉 诇讜 讗诇讗 砖讻专讜 讛谞讛讜讙 讘讻诇 讬讜诐 讚诪爪讬 诇诪讬诪专 诇讬讛 诪爪讜讛 讛讬讗 讚注讘讚转 砖诪爪讜讛 讛讬讗 诇讛爪讬诇谞讬. 讜诪砖谞讬 讛讗 诇讗 讚诪讬讗 讗讬谞讜 讚讜诪讛 诪砖谞讛 讝讜 砖讗诪专转 砖讞讬讬讘 诇讬转谉 诇讜 讚诪讬 砖诇讜 诪砖诇诐 诇讝讜 砖诇 诪注讘讜专转 讗诇讗 诇住讬驻讗 讚拽转谞讬 住讬驻讗 砖讗诐 谞转谉 诇讜 诪讬讚讜 诇讬讚讜 拽讜讚诐 砖讬讻谞住 讘诪注讘讜专转 讚讬谞专 讝讛讘 砖讜讘 讗讬谞讜 讬讻讜诇 诇讜诪专 诇讜 诪砖讟讛 讗谞讬 讘讱 讻讬讜谉 砖驻专注讜 讛讻讗 谞诪讬 讘诪转谞讬转讗 讝讜讻讛 诪讬讚 讘讚讘砖 砖诇 讞讘专讜 拽讜讚诐 砖讬讘讗 诇讬讚讬 讞讘专讜 讜诪砖讜诐 讛讻讬 讗讬谉 讬讻讜诇 诇注专注专 注诇讬讜 讜诇讜诪专 诪砖讟讛 讗谞讬 讘讱. 诪讗讬 砖谞讗 专讬砖讗 讜诪讗讬 砖谞讗 住讬驻讗 讻诇讜诪专 讜讻讬 诪驻谞讬 砖讝讻讛 讘讚讬谞专 讝讛 诪讬讚 诇讗 讬讜讻诇 诇注专注专 注诇讬讜 讜讛诇讗 谞转讗谞讛 讜诇诪讛 诇讗 讬讞讝讜专 讘讜. 讜诪砖谞讬 讚讗讬谉 砖诐 讗讜谞讗讛 讻诇诇 讚讘爪讬讬讚 讛砖讜诇讛 讚讙讬诐 诪谉 讛讬诐 注住拽讬谞谉 讻诇讜诪专 砖讛驻住讚讜 谞讬讻专 讜诪砖讜诐 讛讻讬 讗讬谞讜 专讜爪讛 诇讝讜讝 诪诪诇讗讻转讜 注讚 砖谞讜转谉 诇讜 讚讬谞专 讝讛讘 讻砖讬注讜专 砖讛讬讛 诪专讜讬讞 讛讬讜诐 讜讘诪转谞讬转讗 谞诪讬 讛驻住讚讜 谞讬讻专 诇讻诇 讚讘讬讚讬诐 拽讗 诪驻住讬讚 砖诇讜 讜砖讜驻讱 讬讬谞讜 讜诪砖讜诐 讛讻讬 讚讬谉 讛讜讗 砖转讬讻祝 砖诪讻谞讬住 讛讚讘砖 讘讞讘讬转讜 讬讝讻讛 讘讜 诪讬讚 讗讘诇 讘专讬砖讗 讚诪注讘讜专转 讚诇讗 诪驻住讬讚 讻诇讜诐 砖讛专讬 讗讬谞讜 爪讬讬讚 讜诇驻讬讻讱 讛讜讗 讘讜讟讞 讘讜 讘转谞讗讬 诇讘讚讜 砖讬转谉 诇讜 诪讛 砖驻住拽 讛讜讗 诪讗诇讬讜 注诇 注爪诪讜 讜讛讜讗 讛讚讬谉 讗驻讬诇讜 谞转谞讜 诇讜 砖讛专讬 谞转讗谞讛 讜讘诇讘讚 砖讘注诇 讛住驻讬谞讛 讛讬讛 诪住专讘 诇讛注讘讬专讜 讘砖讻专 讛专讙讬诇 注讚 砖驻住拽 注诇 注爪诪讜 讚讬谞专 讝讛讘 讗讘诇 讗讜专讞讗 讚诪讬诇转讗 谞拽讟 砖讗讬谉 讚专讱 诇驻专讜注 砖讻专 讛住驻讬谞讛 注讚 砖讬讛讬讛 诇爪讚 讗讞专 讗诐 诇讗 讬讛讬讛 讛驻住讚讜 谞讬讻专 诇讻诇 讜诇驻讬 砖诪讬讬拽专 诇讜 讛砖讻专 讛讜讗 诪转讬讬专讗 砖诇讗 讬注专注专 注诇讬讜 讜讬诪爪讗 拽专讞 诪讻讗谉 讜诪讻讗谉. 讜讛讻讗 诇讗 爪专讬讱 讘讬转 讚讬谉 讻讚讘注讬谞谉 讘讗讘讚讛 讚转谞谉 讘驻专拽 讗诇讜 诪爪讬讗讜转 讛讬讛 讘讟诇 诪谉 讛住诇注 诇讗 讬讗诪专 诇讜 转谉 诇讬 住诇注 讘砖讻专讬 讜讻讜' 讗诐 讬砖 砖诐 讘讬转 讚讬谉 诪转谞讛 讘驻谞讬 讘讬转 讚讬谉 讜讗诐 讗讬谉 砖诐 讘讬转 讚讬谉 讘驻谞讬 诪讬 讬转谞讛 砖诇讜 拽讜讚诐 诪砖讜诐 讚诇讗 讚诪讬 讚讘讗讘讚讛 砖讘注诇 讛讗讘讚讛 讛讜讗 注诪讜 讜转讬讻祝 砖诪爪讗讛 讝讜讻讛 讘讛 讘注诇讛 讗讬谉 讞讝拽讛 专讗讜讬讛 诇讝讛 讛谞砖讻专 讘讛 讗诇讗 讛讜讬 讛讜讗 讛诪讜爪讬讗 诪讞讘专讜 讜诪讛 讬讜注讬诇 诇讜 转谞讗讜 砖讛转谞讛 诇转转 诇讜 住诇注 讻讬讜谉 砖讬讻驻讜专 讘讜 讜诪砖讜诐 讛讻讬 爪专讬讱 诇讘讬转 讚讬谉 讗讜 诇注讚讬诐 讗讘诇 讛讻讗 讘讚讘砖 砖讛讜讗 诪讜讞讝拽 砖讛专讬 讘讞讘讬转讜 注讜诪讚 讜拽谞讛 诇讜 讻诇讬讜 谞讗诪谉 讛讜讗 注诇 砖讻专讜. 讗讬 谞诪讬 讬砖 诇讜诪专 砖讻讬讜谉 砖注讬专讛 讛讚讘砖 诇转讜讱 讞讘讬转讜 讛讜讗 讘注爪诪讜 诪讜诇讬讱 注诇 讻转驻讜 讛讞讘讬转 注诐 讛讚讘砖 讻诪讜 砖讛讬讛 注讜砖讛 讘讬讬谞讜 讜谞讜转谉 诇讜 砖讻专 讟专讞讜 讞讜抓 诪讚诪讬 讬讬谞讜. 讛"专 讬讛讜谞转谉 讝"诇.
讜讝讛 诇砖讜谉 讛专讘 讛诪讗讬专讬 讝"诇 诪讬 砖讛讬讛 讘讜专讞 诪讘讬转 讛讗住讜专讬谉 讜诪转讬讬专讗 砖诪讗 讬专讚驻讜 讗讞专讬讜 讜驻讙注 讘讜 谞讛专 讜讗诪专 诇讘注诇 讛诪注讘讜专转 讟讜诇 讚讬谞专 讜讛注讘讬专谞讬 讗讬谉 诇讜 讗诇讗 砖讻专讜 讛专讙讬诇 讜讗诐 讛讬讛 讝讛 讘讟诇 诪诪诇讗讻讛 讗讞专转 砖讛讜讗 诪专讜讬讞 讘讛 讚讬谞专 讻砖讬注讜专 讝讛 讻讙讜谉 砖讛讬讛 爪讬讬讚 讜砖讜诇讛 讚讙讬诐 诪谉 讛讬诐 讜讗诪专 讟讜诇 讚讬谞专 讘砖讻专 诪讛 砖讗谞讬 诪讘讟诇讱 谞讜转谉 诇讜 讚讬谞专 诪砖诇诐 讜讗诐 驻专注讜 拽讜讚诐 砖讬注讘讜专 讗祝 讛专讗砖讜谞讛 讗讬谉 讻讜驻讬谉 讗讜转讜 诇讛讞讝讬专 诇讜 讻诇讜诐. 讜讬砖 驻讜住拽讬诐 砖讗诐 专爪讛 讝讛 转讜讘注讜 诇讚讬谉 讜诪讞讝讬专 讻诇 砖讬砖 砖诐 讬转专 注诇 砖讻专讜. 注"讻.
讜讻转讘 讛专"诪 讝"诇 讛讻讛谉 诪住专拽住讟讛 讜讝"诇 讜讗诐 讛讬讛 爪讬讬讚 讜讗诪专 诇讜 讘讟诇 诪爪讜讚转讱 讜讛注讘讬专谞讬 谞讜转谉 诇讜 诪讛 砖讛转谞讛 注诪讜 讻讬讜谉 砖讘讟诇讜 砖诪讗 讘讗讜转讛 砖注讛 讛讬讛 诪讝讚诪谉 诇讜 讚讙 讙讚讜诇 讜讻谉 讻诇 讻讬讜爪讗 讘讝讛. 注"讻.


注讜讚 讻转讘 讛专讘 讛诪讗讬专讬 讝"诇 讜讝"诇 讘注谞讬谉 讗讘讚讛 讗诪专讜 砖讗诐 讛讬讛 讘讟诇 诪住诇注 诇讗 讬讗诪专 诇讜 转谉 诇讬 住诇注 讜讻讜'. 讜讗诐 讬砖 砖诐 讘讬转 讚讬谉 诪转谞讛 讘驻谞讬 讘讬转 讚讬谉. 讜讘讝讜 砖讘诪砖谞转谞讜 专讜爪讛 诇讜诪专 讻砖讗诪专 讗爪讬诇 讗转 砖诇讱 讜讗讟讜诇 讚诪讬 砖诇讬 讗讬谉 诪讝拽讬拽讬谉 转谞讗讬 讘驻谞讬 讘讬转 讚讬谉 讜驻讬专砖讜 讟注诐 讛讚讘专 砖讘讗讘讚讛 讘注诇 讛讗讘讚讛 注诪讜 讜讗讬谉 讝讛 诪讜讞讝拽 讘讛 讗讘诇 讚讘砖 砖诇 诪砖谞转谞讜 砖讛讜讗 讘讻诇讬讜 砖诇 讝讛 讛专讬 讛讜讗 诪讜讞讝拽 讘讛 讜讗讬谉 爪专讬讱 诇讘讬转 讚讬谉 讜诇讗 诇注讚讬诐. 讜讗谞讬 讗讜诪专 砖讛讻诇 讟注诐 讗讞讚 讜讻诇 砖讗诪专 讗谞讬 讗爪讬诇 讜讻讜' 讜讗讟讜诇 讚诪讬 砖诇讬 诪砖诇讱 讜讛讗讞专 诪讜讚讛 诇讜 讛专讬 讛讜讗 讻转谞讗讬 讘讬转 讚讬谉 讜讻谉 讻转讘讜 讙讚讜诇讬 讛诪讞讘专讬诐. 注讚 讻讗谉. 注讬讬谉 讘转砖讜讘转 专讘讬 讙专砖诐 诪讗讜专 讛讙讜诇讛 讝"诇 讛讻转讜讘讛 诇注讬诇.


讜讛专诪"讛 讝"诇 驻讬专砖 讘驻专讟讬讜 讜讝"诇 转谞讬讗 讛专讬 砖讛讬讛 讘讜专讞 诪讘讬转 讛讗住讜专讬谉 讜讻讜'. 讗讬谉 诇讜 讗诇讗 砖讻专讜 讜讗诐 讗诪专 诇讜 讟讜诇 讚讬谞专 讘砖讻专讱 讜讛注讘讬专谞讬 谞讜转谉 诇讜 砖讻专讜 诪砖诇诐 讜讗讜拽讬诪谞讗 诇住讬驻讗 讘爪讬讬讚 讛砖讜诇讛 讚讙讬诐 诪谉 讛讬诐 讚讗诪专 诇讬讛 讗驻住讚转谉 讟驻讬 诪讛讗讬 讜讛讬讬谞讜 讚拽讗诪专 讟讜诇 讚讬谞专 讘砖讻专讱 讘砖讻专 讘讟诇转讱 诪讻诇诇 讚专讬砖讗 讗祝 注诇 讙讘 讚讗驻住讚讬讛 讟驻讬 诪讛讗 讻讬讜谉 讚诇讗 讗诪专 诇讬讛 讘砖讻专讱 讚诪砖诪注 讘砖讻专 讘讟诇转讱 讗讬谉 诇讜 讗诇讗 砖讻专讜. 讜砖诪注 诪讬谞讛 讚讗驻讬诇讜 讗诪专 诇讬讛 讟讜诇 讚讬谞专 讘砖讻专讱 谞诪讬 讚讜拽讗 讛讬讻讗 讚讗驻住讚讬讛 讻砖讬注讜专 讚讬谞专 讗讘诇 讛讬讻讗 讚诇讗 讗驻住讚讬讛 讜诇讗 诪讬讚讬 讗祝 注诇 讙讘 讚讗诪专 诇讬讛 讟讜诇 讚讬谞专 讘砖讻专讱 讗讬谉 诇讜 讗诇讗 砖讻专讜. 讜讛讜讗 讛讚讬谉 讘讝讛 讘讗 讘讞讘讬转 砖诇 讬讬谉 讜讝讛 讘讗 讘讻讚讜 砖诇 讚讘砖 讜讻讜' 讗讬谉 诇讜 讗诇讗 砖讻专讜 讜讗驻讬诇讜 讗诪专 诇讜 注诇 诪谞转 砖讗转讛 谞讜转谉 诇讬 住诇注 讗讘诇 讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 砖诇讬 讙诇讬 讗讚注转讬讛 讚讗讙专 驻住讬讚讬讛 拽讗 砖拽讬诇 讜讞讬讬讘 诇讬转谉 诇讜. 讜讛谞讬 诪讬诇讬 讛讬讻讗 讚砖驻讱 讗转 讬讬谞讜 讗讘诇 讗诐 讛讬转讛 讞讘讬转讜 专讬拽谞讬转 讜讛爪讬诇 讚讘砖讜 砖诇 讞讘专讜 诇转讜讻讛 讗祝 注诇 讙讘 讚驻住拽 讘讛讚讬讛 讚讬谞专 讗讜 住诇注 讘砖讻专讜 讗讬谉 诇讜 讗诇讗 砖讻专讜 讚讜诪讬讗 讚诪注讘讜专转 诪讚拽讗 诪讚诪讬谞谉 诇讛讜 讘讙诪专讗 诇讛讚讚讬 砖诪注 诪讬谞讛 转专讜讜讬讬讛讜 讞讚 讚讬谞讗 讛讜讗. 诪讬讛讜 讚讜拽讗 讻讙讜谉 讛谞讬 讚诪讞讬讬讘 讛讛讜讗 砖讻讬专 诇讗讬讟驻讜诇讬 讘讛讛讜讗 砖讻讬专讜转 讗讬 讘讞讬谞诐 讜讗讬 讘砖讻专 讻讙讜谉 砖讛讬讛 讘讜专讞 诪讘讬转 讛讗住讜专讬谉 讚诪讬讬专讬 讘讗讘讚转 讙讜驻讜 讜讻讙讜谉 讝讛 讘讗 讘讞讘讬转讜 讚诪讬讬专讬 讘讗讘讚转 诪诪讜谞讜 讚讻讬讜谉 讚诪爪讜讛 注诇讬讛 诇讗讬讟驻讜诇讬 讘讗讘讚转 讙讜驻讜 讜讘讗讘讚转 诪诪讜谞讜 讛讬讻讗 讚诇讬转 诇讬讛 驻住讬讚讗 讜讻讬 讗讬转 诇讬讛 驻住讬讚讗 诇讗 砖专讬 诇讬讛 诇诪砖拽诇 诪讬谞讬讛 讟驻讬 诪诪讗讬 讚讗驻住讚讬讛 讗诪讟讜 诇讛讻讬 诪爪讬 讗诪专 诇讬讛 诪砖讟讛 讗谞讬 讘讱 讜讗讬谉 诇讜 讗诇讗 砖讻专讜 讛讜讗讬诇 讜讛讜讗 讞讬讬讘 诇讟驻诇 讘讛 讘讻讚讬 砖讻专讜 讗讘诇 讛讬讻讗 讚诇讗 专诪讬讗 注诇讬讛 诇诪注讘讚 讛讛讬讗 诪讬诇转讗 讻诇诇 讜驻住拽 讘讛讚讬讛 诇诪讬转讘 诇讬讛 讚讬谞专 讘讗讙专讬讛 讗祝 注诇 讙讘 讚诇讗 讛讜讛 讞讝讬 诇讬讛 讗诇讗 驻专讜讟讛 讘讗讙专讬讛 讬讛讬讘 诇讬讛 讚讬谞专. 注"讻.
讬专讚 诇讛爪讬诇 讜注诇讛 砖诇讜 诪讗诇讬讜 诪讛讜 诪讬 诪讞讬讬讘 诇讬转谉 诇讜 讚诪讬 砖诇讜 讗讜 诇讗 讛讜讗讬诇 讜讻讘专 注诇讛 砖诇讜 诪注爪诪讜 讜诇讬转 诇讬讛 驻住讬讚讗. 讗讬 谞诪讬 讗讬 讘注讬 讗讬讚讱 诇诪讝讻讬 讘讬讛 讗讬 诪爪讬 讝讻讬. 讗诪专 诇讬讛 诪砖诪讬讗 专讞讬诪讬 注诇讬讛 讜讻讬 住诇讬拽 诇诪讗专讬讛 住诇讬拽 讜诇讬转 诇讬讛 诇讗讞专讬谞讗 砖讜诐 讝讻讬讬讛 讘讬讛 讜讻讬 讗驻拽专讬讛 讗讚注转讗 诇讗爪讜诇讬 讗讬讚讱 讞诪专讗 讛讜讗 讚讗驻拽专讬讛 讜诇讗讜 讗讚注转讗 讚讻讜诇讬 注诇诪讗 讗驻拽专讬讛 讜讗讬 讘注讬 讗讬谞讬砖 讗讞专讬谞讗 诇诪讝讻讬 讘讬讛 诇讗 诪爪讬 讝讻讬 讘讬讛. 讛专讗讘"讚 讝"诇.
讜讝讛 诇砖讜谉 讛"专 讬讛讜谞转谉 讝"诇 讬专讚 诇讛爪讬诇 讜注诇讛 砖诇讜 诪讗诇讬讜 诪讛讜 诪讬 讗诪专讬谞谉 讻讬讜谉 砖诇讗 谞转讻讜讜谉 诪转讞讬诇讛 诇砖诇诐 诇讜 讗诇讗 诪砖讜诐 砖讛讬讛 住讘讜专 砖讬诪讜转 讜讛砖转讗 砖诇讗 诪转 诇讗 诪砖诇诐 诇讬讛 讗诇讗 砖讻专讜 砖诇 讗讜转讜 讛讬讜诐 讗讜 砖诇 讗讜转讛 砖注讛 讗讜 讚讬诇诪讗 讗诪专讬谞谉 讝讛 讛诪爪讬诇 诪砖诪讬讗 专讞讬诪讜 注诇讬讛 砖诇讗 讛驻住讬讚 讻诇讜诐 讜诇讗 讘讝讻讜转 讛砖讜讻专讜 讜讻讬讜谉 砖拽讘诇 注诇讬讜 讘讘讬转 讚讬谉 诇砖诇诐 诇讜 讚诪讬 讞诪讜专讜 讻诪讜 讻谉 讬砖诇诪讜 诇讜. 讜诪砖谞讬 讚诪谉 砖诪讬讗 讛讜讗 讚专讞讬诪讜 注诇讬讛 讚谞砖讻专 讜诇讗 讘讝讻讜转 讛砖讜讻专 讗讘诇 诇讗 拽讗 诪讬讘注讬讗 诇讬讛 讗诐 讬专讚 诇讛爪讬诇 讜注诇讛 砖诇 讞讘专讜 砖讛讬讛 讬驻讛 诪讗转讬讬诐 诪讗诇讬讜 诪讛讜 诪讬 讗诪专讬谞谉 讛砖转讗 诪讬讛讗 诇讗 讟专讞 讜诇讗 诪砖诇诐 诇讬讛 讻诇讜诐 讗讜 讚讬诇诪讗 讻讬讜谉 砖讛驻住讬讚 讗转 砖诇讜 砖讛谞讬讞讜 诇讟讘讜注 讻讚讬 诇讛爪讬诇 讗转 砖诇 讞讘专讜 讗祝 注诇 驻讬 砖讝讛 注诇讛 诪讗诇讬讜 讞讬讬讘 诇砖诇诐. 讜谞专讗讛 讚诪讞讬讬讘 诇砖诇诐 诇讜 讚诪讬 讞诪讜专讜 讛讜讗讬诇 讜注诇 讬讚讜 讛驻住讬讚讜 讜讝讛 讛专讜讬讞 讗转 砖诇讜 讜讗祝 注诇 讙讘 讚注诇讛 诪讗诇讬讜 讜讘诇讗 讟讜专讞 谞讬爪诇 诪讬讛讜 诪谞讻讛 诇讜 讻讚讬 讟讜专讞 砖讛讬讛 诇讜 诇讟专讜讞 讜诇讗 讟专讞. 讘驻讬专讜砖 专讘谞讜 讞谞谞讗诇 讝"诇 讬专讜砖诇诪讬 讛谞讬讞 砖诇讜 诇讛爪讬诇 讗转 砖诇 讞讘专讜 讜注诇讛 砖诇 讞讘专讜 诪讗诇讬讜 讗讬谉 谞讝拽拽 诇讜 讻诇讜诐 讗讘诇 讛谞讬讞 砖诇讜 诇讛爪讬诇 讗转 砖诇 讞讘专讜 讜注诇讛 砖诇讜 诪讗诇讬讜 诪讛讜 讚讬讬诪专 诇讬讛 谞转讬讬讗砖转 讗诪专 诇讬讛 谞砖诪注讬谞讬讛 诪谉 讛讚讗 砖讟祝 谞讛专 讞诪讜专讜 讜讛讬讛 爪讜讜讞 讜讗讜诪专 诇讗 谞转讬讬讗砖转讬 专讜爪讛 诇讜诪专 讗诪专 讻诇 讝诪谉 砖爪讜讜讞 诇讗 谞转讬讬讗砖 专讘讬 讬讜讞谞谉 讗诪专 讞讝拽讛 诪讬讜讗砖 讛讜讗. 注讚 讻讗谉 诇砖讜谉 讛"专 讬讛讜谞转谉 讝"诇.
讜讻转讘 注诇讬讜 讛专诪"讱 讝"诇 诪住专拽住讟讛 讜讝"诇 讜讗诐 讬专讚 注诇 诪谞转 诇讛爪讬诇 讜诇讬讟讜诇 讚诪讬 砖诇讜 诪诪谞讜 讜讬专讚 讜诇讗 讛爪讬诇讜 讗诇讗 注诇讛 砖诇 讞讘专讜 诪讗诇讬讜 讻转讘 讛诪驻专砖 讝"诇 砖讬讟讜诇 讚诪讬 讞诪讜专讜 诪诪谞讜 讻讬讜谉 砖讘砖讘讬诇讜 讛谞讬讞 讗转 砖诇讜 注"讻. 讜诪讬讞讝讬 诇诪讬诪专 讗讬驻讻讗 讻讬讜谉 讚诇讗 注讘讚 砖诇讬讞讜转讬讛 诪砖诪讬讗 讛讜讗 讚专讞讬诪讜 注诇讬讛 讚讗讬讚讱 讜注诇讛 诪讗诇讬讜 讜讻砖诐 砖讗诇讜 讛诇讱 诇讗讬讘讜讚 讝讛 诇讗 讛讬讛 诪砖诇诐 诇讜 讻诇讜诐 讛砖转讗 谞诪讬 诇讗 砖谞讗 讜讻讬 讛讬讻讬 讚讻砖注诇讛 砖诇讜 诪讗诇讬讜 讗诪专讬谞谉 讚诪砖诪讬讗 专讞讬诪讜 注诇讬讛 讜谞讜讟诇 讚诪讬 砖诇讜 诪转讜讱 砖诇 讞讘专讜 讛讻讬 谞诪讬 讚诪砖诪讬讗 专讞讬诪讜 注诇讬讛 讚讗讬讚讱. 注"讻.
讜讝讛 诇砖讜谉 讛专讘 讛诪讗讬专讬 讝"诇 讬专讚 诇讛爪讬诇 砖诇 讞讘专讜 讜讛谞讬讞 砖诇讜 讜注诇讜 砖谞讬讛诐 诪讗诇讬讛诐 砖诇讗 讘讛爪诇转讜 讬专讗讛 砖讗讬谉 谞讝拽拽讬谉 诇讜. 诪转 砖诇讜 讜注诇讛 砖诇 讞讘专讜 诪讗诇讬讜 讬专讗讛 砖诪砖诇诐 诪转讜讻讜 讛讜讗讬诇 讜诪转 砖诇讜 讗诇讗 砖诪谞讻讛 诇讜 诪谉 讛讟讜专讞 砖讛讬讛 诇讜 诇讟专讜讞 讬讜转专 诪讝讛. 讜讻谉 讬专讗讛 诪转诇诪讜讚 讛诪注专讘. 注"讻.
讻讬 讛讗 讚专讘 住驻专讗 讚讗砖讻讞谉 讘讬讛 讚专讞讬诪讜 诪谉 砖诪讬讗 注诇讬讛 讚诇讗 讗讻诇 讛讗专讬 讗转 讞诪讜专讜 讜诇讗 讛讜爪专讱 诇讬转谞讜 讘砖谞讬讛 讗诇诪讗 讗诪专讬谞谉 讗讬谉 诇讜 诇注砖讜转 讬讜转专 讗诇讗 讗诪专讬谞谉 讻讬讜谉 砖讛讻谞讬住 讗转 讞诪讜专讜 讘住驻拽 诇讬诇讛 讗讞讚 砖讛专讬 讛砖诇讬诐 转谞讗讜 讛讻讬 谞诪讬 讻讬讜谉 砖讛谞讬讞 讞诪讜专讜 讘住驻拽 砖讛讬讛 讟讜讘注 讛砖诇讬诐 转谞讗讜 讜爪专讬讱 诇砖诇诐 讛讚诪讬诐 讜讛讗 讚讬爪讗 讞诪讜专讜 诪谉 砖诪讬讗 专讞讬诪讜 注诇讬讛. 转讜住驻讜转 砖讗谞抓.


讜讝讛 诇砖讜谉 讛专讗讘"讚 讝"诇 讻讬 讛讗 讚专讘 住驻专讗 讜讻讜'. 讚专讘 住驻专讗 讝讻讛 讘讬讛 讗诇诪讗 诇讬转 诇讛讜 诇讗讞专讬谞讬 讝讻讬讬讛 讘讙讜讬讛 讜诇讗 讗诪专讬谞谉 讻讬讜谉 讚砖讚讗 讞诪专讬讛 诇讛爪讬诇 诇讻诇 讛砖讬讬专讗 讜讗讬转爪讬诇 诇讻讜诇讛讜 谞诪讬 讗讬转爪讬诇 讚讗讬 讛讜讛 诇讛讜 讝讻讜转讗 讘讙讜讬讛 讛讬讻讬 讝讻讬 讘讛讜 专讘 住驻专讗 讘诪诪讜谉 砖讬砖 诇讗讞专讬诐 讝讻讜转 讘讜 讗诇讗 讗诪专讬谞谉 诪谉 砖诪讬讗 讛讜讗 讚专讞讬诪讜 注诇讬讛 讜诇讗 诇讗讞专讬诐 砖注诪讜 讚讻讬 讗驻拽专讬讛 讗讚注转讗 讚讗专讬讛 讘诇讞讜讚 讗驻拽专讬讛 讜专讞诪谞讗 讗爪诇讬讛 诪驻讜诪讗 讚讗专讬讛 讜讗讛讚专讬讛 谞讬讛诇讬讛. 注"讻.


讜讝讜 砖讗诇讛 讗讬谉 诇讜 讗诇讗 砖讻专讜 讛专讗讜讬 诇讜 讜讛谞讬 诪讬诇讬 讛讬讻讗 讚诇讗 讛爪讬诇 讚诇讗 注讘讬讚 砖诇讬讞讜转讬讛 讗讘诇 讗诐 讛爪讬诇 讜诪转 讘讬讘砖讛 讗讜 砖讗讘讚 谞讜转谉 诇讜 砖讻专讜 诪砖诇诐 讻讚转谞讬讗 讛砖讜讻专 讗转 讛驻讜注诇 诇讛讘讬讗 讻专讜讘 讜讻讜'. 讜诪讗讬 砖谞讗 诪讛讬讻讗 讚讬专讚 诇讛爪讬诇 讜诇讗 讛爪讬诇 讜讗住讬拽谞讗 讛转诐 讙讘讬 驻讜注诇 注讘讬讚 砖诇讬讞讜转讬讛 讚诇讗讬转讜讬讬 讗讙专讬讛 讜讛讗 讗讬讬转讬 讛讻讗 讙讘讬 讛爪诇讛 诇讗 注讘讬讚 砖诇讬讞 砖诇讬讞讜转讬讛 讚诇讗爪讜诇讬 讗讙专讬讛 讜讛讗 诇讗 讗爪讬诇 讜讻谉 讻诇 讻讬讜爪讗 讘讝讛. 讛专诪"讛 讝"诇 讘驻专讟讬讜.





诪讛专砖"讗 - 讞讬讚讜砖讬 讛诇讻讜转

讘讚"讛 讛讻专注讛 砖诇讬砖讬转 讻讜' 讜讗"谞 讚讗"讻 诇讗 讛讜讬 专"讬 诪讻专讬注 讻讜' 讚拽诪讗讬 诇讗 讗驻诇讬讙讜 讘诪讬讞砖 诇转拽诇讛 注讻"诇 讜讬砖 诇讚拽讚拽 讘讚讘专讬讛诐 讚讗讬诪讗 诇讛讗讬 驻讬专讜砖讗 讚拽讜砖讟讗 讚讛"拽 讗讬谉 讛讻专注讛 砖诇讬砖讬转 诪讻专注转 讻讬讜谉 讚讛诐 诇讗 讗讬驻诇讬讙讜 讘转拽诇讛 专' 讬砖诪注讗诇 讟注诪讬讛 讚谞驻砖讬讛 拽讗诪专 讜讻谉 谞专讗讛 诪驻专砖"讬 讘住讜祝 驻"拽 讚驻住讞讬诐 讜讛讗讬 诇讬砖谞讗 讙讜驻讬讛 拽讗诪专 讛转诐 讗讛讗 讚专"讙 讚诇讗讜 诪讻专讬注 讛讜讗 讚讟注诪讗 讚谞驻砖讬讛 拽讗诪专 讜讬"诇 讚注"讻 讘讛讱 讚谞讝讬专 讚拽专讬 诇讬讛 谞诪讬 讛讻专注讛 砖诇讬砖讬转 注"讻 讚诇讬讻讗 诇驻专讜砖讬 讛讻讬 讗诇讗 讻诪讜 砖驻专砖"讬 讻讗谉 讚诪砖讜诐 讛讗讬 讟注诪讗 诇讞讜讚 讚诇讗 讙讬诇讜 拽诪讗讬 讚注转诐 讚讗讬讻讗 诇驻诇讜讙讬 讘讛讻讬 诪拽专讬 讛讻专注讛 砖诇讬砖讬转 讜注"砖 讘驻住讞讬诐 讘转讜住驻讜转 讜讚讜"拽:





讛讙讛讜转 讬注讘"抓

转砖驻讱 "讛讻诇". 谞"讘 住驻"拽 讚驻住讞讬诐 讙专住 "讞讘诇":





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗"诇 讗驻住讚转谞讬 讻讜讜专讬. 注讬讬谉 讘讛专讗"砖 驻"讘 讚讘"诪 住讬' 讻讞:


砖诐 讗讚注转讗 讚讗专讬讛. 注讬讬谉 讘"讘 讚祝 拽诇讞 注"讗 转讜住' 讚"讛 讻讗谉 讘爪讜讜讞:





驻谞讬 讬讛讜砖注

转讜住驻讜转 讘讚"讛 讛讻专注讛 讜讻讜' 讜讬砖 诪驻专砖讬诐 讛讻讗 讟注诪讗 讚转砖驻讱 诪砖讜诐 讚专讬讞讗 诪诇转讗 注讻"诇. 讜诇驻"讝 讛讗 讚拽讗诪专 讛讻讗 讜转拽诇讛 讙讜驻讗 转谞讗讬 讛讬讗 诇讗 拽讗讬 讗讘"砖 讗诇讗 讗讘"讛 讜专讘讬 讬砖诪注讗诇 讘专' 讬讜住讬 讚讘"讛 讚住讘专讬 转注砖讛 讝讬诇讜祝 谞讛讬 讚住讘专讬 专讬讞讗 诇讗讜 诪讬诇转讗 诪"诪 讛讬讛 诇讛诐 诇讞讜砖 诇转拽诇讛 讗注"讻 讚诇讗 讞讬讬砖讬 讜专' 讬砖诪注讗诇 注"讻 讟注诪讬讛 诪砖讜诐 转拽诇讛 讛讜讗 讜拽"诇:


讙诪专讗 诪"砖 专讬砖讗 讜诪"砖 住讬驻讗 讜讻讜'  谞专讗讛 讚诇讗讜 诇砖讜谉 拽讜砖讬讗 讛讬讗 讗诇讗 讛转专爪谉 讙讜驻讗 讛讜讗 讚诪住讬拽 诇诪诇转讬讛 讚拽讗诪专 讛讗 诇讗 讚诪讬 讗诇讗 诇住讬驻讗 讜讛讬讬谞讜 诪砖讜诐 讚拽砖讬讗 诪"砖 专讬砖讗 讜诪"砖 住讬驻讗 讗诇讗 注"讻 讻讚讗诪专 专诪讬 讘"讞 诪砖讜诐 讚讗驻住讚讬讛 讻讜讜专讬 讜讗"讻 讘诪转谞讬' 谞诪讬 讚讗讬转 诇讬讛 驻住讬讚讗 讚诪讬讗 诇住讬驻讗 讜讻谉 谞专讗讛 诪诇' 专砖"讬 讜拽"诇:


砖诐 讘注讬 诪讬谞讬讛 专讘 诪专讘讬 讬专讚 诇讛爪讬诇 讜讻讜' 讗讬转讬讘讬讛 讛砖讜讻专 讗转 讛驻讜注诇 讜讻讜'. 讜诇驻"讝 讬砖 诇转诪讜讛 讚讗"讻 诪讗讬 拽诪讬讘注讬讗 诇讬讛 诇专讘 诪注讬拽专讗 讻讬讜谉 讚讛讜讬 住讘专 讚讚诪讬' 诇讛讗讬 讘专讬讬转讗 讚驻讜注诇 讜讬砖 诇讬讬砖讘 讚讜讚讗讬 专讘 谞诪讬 住诇讬拽 讗讚注转讬讛 讚讬砖 诇讞诇拽 讜诇讜诪专 讚砖讗谞讬 讛转诐 讚注讘讬讚 砖诇讬讞 砖诇讬讞讜转讬讛 讜注讬拽专 讛讗讬讘注讬讗 砖诇讜 诪注讬拽专讗 注"讻 讛讬转讛 讗诐 诇讗诪专 讚诪住转诪讗 诪讛 砖讛转谞讛 诇讬转谉 诇讜 讚诪讬 讞诪讜专讜 讛讬讬谞讜 讗诐 讬爪讬诇 讚讜拽讗 诇驻讬 砖讛讜讗 住讜诪讱 注诇 讚讘专讬讜 砖讙诪专 讘讚注转讜 砖讘讜讚讗讬 讬爪讬诇 讜讗讚注转讗 讚讛讻讬 砖讻专讜 讚讗诇"讻 诪"砖 诪讗讬讛讜 讚讬讚讬讛 讜讗"讻 诇驻"讝 讗诐 诇讗 讛爪讬诇 讗驻讬' 砖讻专 讟讜专讞讜 谞诪讬 讗讬谉 诇讜 讚讛讗 讛讜讬 讻讗讬诇讜 讛转谞讛 讘驻讬' 讗讜 谞讬诪讗 砖讝讛 讛讻谞讬住 注爪诪讜 讙"讻 诇住驻拽 诇砖诇诐 讚诪讬 讞诪讜专讜 砖诇 讞讘讬专讜 讛诪讜注讟 讻讚讬 砖讬转注住拽 讘讻诇 讬讻诇转讜 诇讛爪讬诇 讗转 砖诇讜 讜讻讬讜谉 砖诇讗 讛转谞讛 讘驻讬' 讗诐 诇讗 转爪讬诇 诇讗 讗转谉 讗诪专讬谞谉 讚诪住转诪讗 诪注讬讬诇 谞驻砖讬讛 诇住驻讬拽讗 讻讬讜谉 砖讛诇讛 讬驻住讬讚 讞诪讜专讜 讘讜讚讗讬 诪讞诪转 讝讛 讛住驻拽 讜讗"讻 讗祝 讗诐 诇讗 讛爪讬诇 讬砖 诇讜 诇讬转谉 讚诪讬 讞诪讜专讜 讜注"讝 讛砖讬讘 诇讜 专讘讬 讚讚诪讬 讞诪讜专讜 讗讬谞讜 谞讜讟诇 讗讘诇 砖讻专讜 诪讬讛讗 谞讜讟诇 讜注"讝 诪拽砖讛 专讘 砖驻讬专 讚讻讬讜谉 讚砖讻专讜 诪讬讛讗 谞讜讟诇 讗诇诪讗 讚诇讗 讛"诇 讻讗讬诇讜 讛转谞讛 讗诐 诇讗讜 诇讗 讗转谉 讗诇讗 诪讛 砖诇讗 讛爪讬诇 诪讝诇 专注 讚讬讚讬讛 讙专诐 讜讗讬谞讜 讘驻砖讬注转 讛诪爪讬诇 讜讗"讻 讬砖 诇讜 诇讬转谉 砖讻专讜 诪砖诇诐 讻诪讜 讘驻讜注诇 讜注"讝 讛砖讬讘 专讘讬 讚诇注谞讬谉 讞诪讜专讜 讚讙讝讬诐 讜讚讗讬 讘讚讬谉 讛讜讗 砖讬驻住讬讚 讻讬讜谉 砖诇讗 注砖讛 砖诇讬讞讜转讜 讜讻诪"砖 讚诪住转诪讗 诇讗 讻讬讜谉 诇转转 讚诪讬 讞诪讜专讜 讗诇讗 诪砖讜诐 砖讛讜讗 住讜讘专 砖讝讛 讬讜讚注 诇讛爪讬诇 讬讜转专 诪诪谞讜 讜讘讜讚讗讬 讬爪讬诇 讗讘诇 诇注谞讬谉 砖讻专 讟讜专讞讜 讜讚讗讬 谞转讻讜讜谉 诇讬转谉 讗祝 诪住驻拽 讚诇讜 讬讛讗 讗讬诇讜 讛讻谞讬住 注爪诪讜 讘讝讛 讛住驻拽 讛讬讛 爪专讬讱 诇讟专讜讞 讻谞"诇 讜注讬讬谉 讘住诪"注 住讬' 专住"讚 讻诪讛 讞诇讜拽讬 讚讬谞讬诐:





驻转讞 注讬谞讬诐

讗讚注转讗 讚讗专讬讗 讗驻拽讬专讬讛 讗讚注转讬讛 讚讻"注 诇讗 讗驻拽讬专讬讛. 诇砖讜谉 讛驻拽专 诇讗讜 讚讜拽讗 讚诇注谞讬谉 讛驻拽专 讗诪专讜 驻专拽 讗诇讜 诪爪讬讗讜转 (讘讘讗 诪爪讬注讗 讚祝 诇') 讘注讜讘讚讗 讚专' 讬砖诪注讗诇 讘专' 讬讜住讬 讚讗诪专 讚诇讻"注 讗驻拽讬专谞讛讜 讜诇讛讛讜讗 讙讘专讗 诇讗 讗驻拽讬专谞讛讜 讜驻专讬讱 讛砖"住 讜诪讬 讛讜讬 讛驻拽专 讻讬 讛讗讬 讙讜谞讗 讜讻讜' 讜诪砖谞讬 讘诪讬诇转讗 讘注诇诪讗 讗讜拽诪讬讛. 讜注诪"砖 专讘讬谞讜 砖诪砖讜谉 专讬砖 驻"讜 讚驻讗讛 讜讘砖讬讟讛 诪拽讜讘爪转 砖诐 讘诪爪讬注讗 讜讘讞讬讚讜砖讬 讛专讬讟讘"讗 讘讙讬讟讬谉 讚祝 诪"讝 注砖"讘:





砖注专讬 转讜专转 讘讘诇

(拽讟讝 住注"讗) 拽讚讬诐 专讘 住驻专讗 讜讝讻讛 讘讬讛 讜讻讜'.鈥斪犠ㄗ愖� 砖讗诐 诇讗 讛讙讬注讜 诪讬讚 诇讬讬砖讜讘, 讜讛讗专讬 讛讬讛 讛讜诇讱 讜诪诇讜讛 讗讜转诐 注讜讚, 讜讛讬讜 诪讜讻专讞讬诐 诇讝讜谉 讗讜转讜 讜诇讛讗讻讬诇讜 讘讻诇 讬讜诐, 砖讛讬讛 专讘 住驻专讗 诪讞讜讬讬讘 诇讞讝讜专 讜诇讛讗讻讬诇 讗转 讛讗专讬 讗转 讞诪讜专讜 拽讜讚诐 诇讞讘专讬讜, 砖讻讘专 讛讗讻讬诇讜 讗转 讛讗专讬 讻诇 讗讞讚 讬讜诪讜.

